CELEX: C2007/095/91
Language: el
Date: 2007-04-28 00:00:00
Title: Υπόθεση T-50/07: Προσφυγή που ασκήθηκε στις 23 Φεβρουαρίου 2007 — Πορτογαλική Δημοκρατία κατά Επιτροπής

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/44
            
         Προσφυγή που ασκήθηκε στις 23 Φεβρουαρίου 2007 — Πορτογαλική Δημοκρατία κατά Επιτροπής
   (Υπόθεση T-50/07)
   (2007/C 95/91)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Πορτογαλική Δημοκρατία (Λισσαβώνα, Πορτογαλία) (εκπρόσωποι: L. Inez Fernandes και P. Barros da Costa, και M. Figueiredo, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Ακύρωση της αποφάσεως 2006/932/ΕΚ της Επιτροπής, της 14ης Δεκεμβρίου 2006, για την εξαίρεση από την κοινοτική χρηματοδότηση ορισμένων δαπανών που πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), καθ' όσον εφαρμόζει στην Πορτογαλία δημοσιονομική διόρθωση 5 % στην ενίσχυση για αροτραίες καλλιέργειες, όσον αφορά τη συμπληρωματική πληρωμή για τον σκληρό σίτο, ύψους 3 945 827,00 EUR, στο πλαίσιο του καθεστώτος το οποίο δημιούργησε ο κανονισμός (ΕΚ) 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (2)·
            
         
               —
            
            
               Επικουρικώς, ακύρωση της αποφάσεως καθ' όσον αποκλείει την κοινοτική χρηματοδότηση των δαπανών που πραγματοποίησε η Πορτογαλική Δημοκρατία πριν από τις 16 Δεκεμβρίου 2003, οι οποίες ανέρχονται σε 3 231 650,20 EUR·
            
         
               —
            
            
               Καταδίκη της Επιτροπής των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα στηρίζεται στα ακόλουθα επιχειρήματα:
   
               —
            
            
               Παράβαση του άρθρου 7, παράγραφος 4, στοιχείο α', του κανονισμού 1258/1999 (3): με τον λόγο αυτό, η προσφεύγουσα επικαλείται παράβαση της υποχρεώσεως αιτιολογήσεως και παράλειψη ουσιώδους τύπου·
            
         
               —
            
            
               Ως προς την καθυστερημένη πραγματοποίηση των επιτοπίων ελέγχων κατά τις περιόδους 2002 και 2003, την οποία της καταλογίζει η προσβαλλόμενη απόφαση, η προσφεύγουσα επικαλείται παραβίαση της αρχής της επικουρικότητας, της αρχής της ισότητας μεταξύ των κρατών μελών, της αρχής της αναλογικότητας και πλάνη περί τη συνδρομή των πραγματικών προϋποθέσεων·
            
         
               —
            
            
               Η προσφεύγουσα επικαλείται επίσης ότι το ΕΓΤΠΕ δεν υφίσταται δημοσιονομική ζημία.
            
         
               —
            
            
               Η προσφεύγουσα αποκρούει, εξ άλλου, τον ισχυρισμό της Επιτροπής ότι ο αριθμός των επιτοπίων επισκέψεων σχετικά με τον σκληρό σίτο το 2002 ήταν ανεπαρκής.
            
         
      (1)  ΕΕ 2006, L 355, σ. 96.
   
   
      (2)  ΕΕ 1999, L 160, σ. 1.
   
   
      (3)  Κανονισμός (ΕΚ) 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (ΕΕ 1999, L 160, σ. 103).